《谢赐御书诗五言十韵》
宋代·范祖禹

圣志探渊学，皇慈示至仁。
论经穷古训，锡宴比嘉宾。
天醴尧觞穷，箫韶舜乐陈。
隆恩均近辅，赐札下严宸。
洒墨星辰烂，飞毫日月新。
聪明钦作后，气志俨如神。
龙马观犠迹，延陵识圣真。
受藏辉蔀屋，荣遇极儒绅。
方讲三王治，思还四海淳。
顾惭愚陋识，何所补涓尘。

作者简介：范祖禹（1041-1098），字淳甫（淳，或作醇、纯，甫或作父），一字梦得，汉族，成都华阳人。生于宋仁宗康定二年，卒于哲宗元符元年，终年五十八岁。著名史学家，“三范修史”之一。祖禹著《唐鉴》十二卷，《帝学》八卷，《仁宗政典》六卷；而《唐鉴》深明唐三百年治乱，学者尊之，目为唐鉴公。《宋史本传》又著文集五十五卷，《宋史艺文志》并行于世。